**Suplement i Certifikatës për kualifikimin profesional,**

**PUNIME DHE RIPARIM RRUGËSH, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl nё veprimtaritё profesionale pёrkatёse.
* Të analizojë, planifikojë dhe kryejё organizimin e vogël të punës në punimet e shtrimit dhe riparimit të rrugëve.
* Tё kryejё llogaritje të volumeve dhe materialeve për punimet e e shtrimit dhe riparimit të rrugëve.
* Tё planifikojë nevojën e burimeve njerëzore.
* Tё ndajë detyrat e punës sipas grafikut të punimeve.
* Të plotësojë dokumentacionin teknik në punimet e shtrimit dhe riparimit të rrugëve.
* Të kryejë procese parapërgatitore për punime e shtrimit dhe riparimit të rrugëve.
* Të kryejë matje dhe shënime të sakta sipas fletës së projektit.
* Tё kryejё punime piketimi e modinimi të aksit të trasesë së rrugës.
* Tё kryejё punime gërmimi dhe mbushje në rrugë.
* Tё kryejё punime të shtresave në trupin e rrugës.
* Tё kryejё punime të veprave të artit në rrugë.
* Tё kryejё punime të riparimit dhe mirëmbajtjes së rrugëve.
* Tё kryejё punime ndërtimi trotuari.
* Tё kryejё punime të rrjetit inxhinierik në rrugë.
* Tё kryejё punime të gjelbërimit e sinjalistikës rrugore.
* Të konstatojë parregullsitë gjatë punimeve të shtrimit dhe riparimit të rrugëve.
* Të zbatojë standardet e profesionit gjatë kryerjes së punimeve shtrimit dhe riparimit të rrugëve.
* Të zbatojë rregullat e sigurisë në punë dhe të mbrojtjes së mjedisit.
* Të kontrollojë cilësinë e punimeve mbas kryerjes së punimeve sipas standardit të ndërtimit.
* Të kryejё detyra administrative e tregtare për punimet e shtrimit dhe riparimit të rrugëve.
* Të ngrejë nivelin profesional për punime të shtrimit dhe riparimit të rrugëve.
* Të komunikojë me etikë profesionale.
* Të përdorë mjete digjitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

 Përfundimi me sukses i kualifikimit profesional “Punime dhe riparim rrugësh”, niveli III në KSHK, referuar nivelit III të KEK, e pajis individin me certifikatën profesionale dhe suplementin e certifikatës profesionale të nivelit të punonjësit të kualifikuar në këtë profil, të cilat njihen në Republikën e Shqipërisë.

Ky kualifikim i jep mundësi individit t’i drejtohet tregut të punës për t’u punësuar në sipërmarrje ndërtimi dhe mirëmbajtjeje rrugësh, si punëtor i kualifikuar në punime të rrugëve dhe riparimit të tyre, në njësi të shitjes së materialeve të ndërtimit ose mbas një përvoje pune të vetëpunësohet si sipërmarrës, duke punësuar individë të tjerë në veprimtari të punimit të rrugëve dhe riparimit të tyre.

Me përfundimin e kualifikimit profesionale “Punime dhe riparim rrugësh”, niveli III në KSHK, referuar nivelit III të KEK, individi ka të drejtë të vazhdojë arsimimin në nivelin IV të KSHK-së, referuar nivelit IV të KEK (teknik/menaxher) të kualifikimit profesional (njëvjeçar) “Ndërtim” dhe fiton të drejtën e diplomës së “Maturës Shtetërore Profesionale” me mundësi për

vazhdimin e studimeve pas të mesme dhe universitare.

.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).